CELEX: 32019D1210
Language: el
Date: 2019-07-15 00:00:00
Title: Απόφαση (ΚΕΠΠΑ) 2019/1210 του Συμβουλίου, της 15ης Ιουλίου 2019, που τροποποιεί την απόφαση (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας

17.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 191/9
               
            
         ΑΠΟΦΑΣΗ (ΚΕΠΠΑ) 2019/1210 ΤΟΥ ΣΥΜΒΟΥΛΙΟΥ
         της 15ης Ιουλίου 2019
         που τροποποιεί την απόφαση (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 27 Μαΐου 2016 το Συμβούλιο εξέδωσε την απόφαση (ΚΕΠΠΑ) 2016/849 (1) για την επιβολή περιοριστικών μέτρων κατά της Λαοκρατικής Δημοκρατίας της Κορέας.
                  
               
                     (2)
                  
                  
                     Σύμφωνα με το άρθρο 36 παράγραφος 2 της απόφασης (ΚΕΠΠΑ) 2016/849, το Συμβούλιο επανεξέτασε τον κατάλογο των κατονομαζόμενων προσώπων και οντοτήτων που περιέχεται στα παραρτήματα II, III, V και VI της εν λόγω απόφασης.
                  
               
                     (3)
                  
                  
                     Ένα πρόσωπο το οποίο είναι καταχωρισμένο τόσο στο παράρτημα Ι όσο και στο παράρτημα ΙΙ θα πρέπει να διαγραφεί από το παράρτημα ΙΙ. Η καταχώριση που αφοράν μια οντότητα του παραρτήματος IIΙ πρέπει να επικαιροποιηθεί.
                  
               
                     (4)
                  
                  
                     Η απόφαση (ΚΕΠΠΑ) 2016/849 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα II και ΙΙΙ της απόφασης (ΚΕΠΠΑ) 2016/849 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (ΕΕ L 141 της 28.5.2016, σ. 79).
      
      
         
            ΠΑΡΑΡΤΗΜΑ
            Η απόφαση (ΚΕΠΠΑ) 2016/849 τροποποιείται ως εξής:
            
                        1.
                     
                     
                        Στο παράρτημα II, το τμήμα Ι(Α) («Πρόσωπα») τροποποιείται ως εξής:
                        
                                    α)
                                 
                                 
                                    Διαγράφεται η καταχώριση 30 που αφορά τον RI Pyong Chol (ημερομηνία γέννησης 1948),
                                 
                              
                                    β)
                                 
                                 
                                    οι εναπομείνασες καταχωρίσεις γίνονται 1 έως 27.
                                 
                              
                  
                        2.
                     
                     
                        Στο παράρτημα ΙΙΙ, τμήμα (Β) («Οντότητες»), η καταχώριση για την ακόλουθη οντότητα αντικαθίσταται από το ακόλουθο κείμενο:
                        
                                    «3.
                                 
                                 
                                    Maritime Administrative Bureau
                                    γνωστή και ως North Korea Maritime Administration Bureau ή Maritime Administration of DPR Korea
                                 
                                 
                                    
                                                Διεύθυνση: Ryonhwa-2Dong, Central District, Pyongyang, DPRK
                                             
                                          
                                                PO Box 416
                                             
                                          
                                                Τηλ. 850-2-18111 εσωτ. 8059
                                             
                                          
                                                Φαξ: 850 2 381 4410
                                             
                                          
                                                Διεύθυνση ηλεκτρονικού ταχυδρομείου: mab@silibank.net.kp
                                             
                                          
                                                Δικτυακός τόπος: www.ma.gov.kp
                                             
                                          
                                 
                                    16.10.2017
                                 
                                 
                                    Η Maritime Administrative Bureau βοήθησε στην αποφυγή των κυρώσεων που επέβαλε το Συμβούλιο Ασφαλείας των Ηνωμένων Εθνών, μεταξύ άλλων μετονομάζοντας και επανεγγράφοντας περιουσιακά στοιχεία καταχωρισμένων οντοτήτων και παρέχοντας πλαστά έγγραφα σε σκάφη που υπόκεινται σε κυρώσεις των Ηνωμένων Εθνών.»